Veripunane

Veripunane on punaste värvitoonide hulka kuuluv tumedam punane värvus, mis sarnaneb üldjoontes inimvere värviga (vere komponendid on eri värvustega, kuna veri koosneb hapnikuga rikastatud punastest erütrotsüütidest, valgetest leukotsüütidest ja õlgkollasest vereplasmast ning punase värvuse annab verele erütrotsüütide hemoglobiinis sisalduv raud). Vere tegelik värvus varieerub erkpunasest tumepruunini, olenevalt vere hapnikusisaldusest, ja värvinimetus katab mõlema toonivahemiku.

 Pildid 

 Variatsioonid 
1821. aasta värviõpik "Werner's Nomenclature of Colours" annab eraldi toonidena nii arteriaalse kui ka venoosse vere värvuse. Arteriaalse vere värvi punast nimetab ta punase värvuse karaktertooniks ja selle näiteks toob ta ohakalinnu pea punase sulestiku ja kukemaguna (Papaver rhoeas) õielehtede erkpunase värvuse  https://www.c82.net/werner/#reds. Venoosse vere värvi soovitab ta segada karmiinpunasest ja pruunikasmustast, värvuse näideteks on veeniveri, hurmelise tähtpea (Scabiosa atropurpurea) õie tumepurpurne värvus ja mineraalidest püroop. See värvitoon on lillaka varjundiga tumepunane  https://www.c82.net/werner/#redsWerner's Nomenclature of Colours for the Internet Age - Inspiration - Graphic Design Forum.

Pantone Blood red on soojatooniline tumedam punane  iColorpalette.

RAL Design värvikaardi toon 030 30 45 Blutrot on tumedam, pruunikas punane  RAL Color Chart.

Veebivärv Blood red on tumepunane mitmes variandis  Color-Name  HTML Color Codes  Computer Hope  Figma Design.

 Vaata ka 
 Verevärv (heraldika)
 Härjaverepunane

 Viited 

Kategooria:Punased värvitoonid